Têgêrayîşê Şorişgêrî yê Yewbîyayeyî yê Şaran (HBDH) derheqê şerê Karabagî de eşkerayîyêke daye û îfade kerd ke dewleta tirke seba ke herême de biba hêzê hegemonîkî bingeyê stratejîya xo awan kena.
HBDHyî pare kerd ke dewleta tirke ya ke Kurdîstan, Lîbya, Sûrîye û Dengizê Sipî de ser nêkewta nika zî dest eşto Karabag. HBDHyî ard ziwan ke Alîyev wazeno bi zorî Karabag pabesteyê Azerbaycanî bikero û Tirkîya zî pê cerganê xo yê bipereyî paştî dana ci.
Eşkerayîye wina dewam kena: ''Yew menfaatê armenî û azerîyan nê şerî rê çin o. Ganî armen û azerîyî şerê dewletanê xo yê murtecîyan red bikerê. Ganî nê şarî bizanê ke dewleta tirke ya faşîste wazena herême de ca biba û bikewa mîyanê şer û rijnayîşê pîlî. Ganî polîtîkaya şerî ya dewleta tirke bêra pûçkerdene. Ma do hêrişê vera armenîyan qet qebul nêkerê û hesabê ci bipersê.''
